
PANEVĖŽIO MIESTO SAVIVALDYBĖS TARYBA

SPRENDIMAS
DĖL SAVIVALDYBĖS TARYBOS 2010 M. GRUODŽIO 30 D. SPRENDIMO NR. 1-64-10 „DĖL MOKINIŲ MAITINIMO ORGANIZAVIMO PANEVĖŽIO MIESTO SAVIVALDYBĖS BENDROJO LAVINIMO MOKYKLOSE TVARKOS APRAŠO PATVIRTINIMO, PATALPŲ, REIKALINGŲ MAISTUI RUOŠTI, SUTEIKIMO MAITINIMO PASLAUGŲ TEIKĖJAMS NEMOKAMAI IR MOKINIŲ NEMOKAMO MAITINIMO PANEVĖŽIO MIESTE TVARKOS APRAŠO, PATVIRTINTO SAVIVALDYBĖS TARYBOS 2008 M. LIEPOS 3 D. SPRENDIMU NR. 1-20-13, 7 PUNKTO PAKEITIMO“ PAKEITIMO

[bookmark: registravimoDataIlga][bookmark: registravimoNr]2021 m. spalio 18 d. Nr. TSP-345
Panevėžys

[bookmark: _Hlk60748538]Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Panevėžio miesto savivaldybės taryba n u s p r e n d ž i a:
Pakeisti Mokinių maitinimo organizavimo Panevėžio miesto savivaldybės bendrojo ugdymo mokyklose tvarkos aprašą, patvirtintą Panevėžio miesto savivaldybės tarybos 2010 m. gruodžio 30 d. sprendimu Nr. 1-64-10 „Dėl Mokinių maitinimo organizavimo Panevėžio miesto savivaldybės bendrojo lavinimo mokyklose tvarkos aprašo patvirtinimo, Patalpų, reikalingų maistui ruošti, suteikimo maitinimo paslaugų teikėjams nemokamai ir mokinių nemokamo maitinimo Panevėžio mieste tvarkos aprašo, patvirtinto Savivaldybės tarybos 2008 m. liepos 3 d. sprendimu Nr. 1-20-13, 7 punkto pakeitimo“, taip:
1. pakeisti 2 punktą ir jį išdėstyti taip:
„2. Maitinimas bendrojo ugdymo mokyklose (toliau – mokykla) vykdomas vadovaujantis teisės aktais, reglamentuojančiais mokinių maitinimo organizavimą, maisto gaminimą, patalpų ir įrangos priežiūrą, higienos normas, sveikatos ir saugos reikalavimus.
2.1. Mokyklose maitinimas organizuojamas vadovaujantis Vaikų maitinimo organizavimo tvarkos aprašu, patvirtintu Lietuvos Respublikos sveikatos apsaugos ministro 2018 m. balandžio 
10 d. įsakymu Nr. V-394 „Dėl Vaikų maitinimo organizavimo tvarkos aprašo patvirtinimo“.
2.2. Mokinių nemokamas maitinimas skiriamas mokiniams Lietuvos Respublikos socialinės paramos mokiniams įstatymu nustatyta tvarka ir Socialinės paramos mokiniams teikimo savivaldybės ir nevalstybinėse mokyklose tvarkos aprašu, patvirtintu Panevėžio miesto savivaldybės tarybos 2019 m. gegužės 14 d. sprendimu Nr. 1-158 „Dėl Socialinės paramos mokiniams teikimo savivaldybės ir nevalstybinėse mokyklose tvarkos aprašo patvirtinimo ir Savivaldybės tarybos 2013 m. birželio 27 d. sprendimo Nr. 1-211 pripažinimo netekusiu galios“.
[bookmark: _Hlk84940627]2.3. Nemokamas maitinimas Panevėžio Raimundo Sargūno sporto gimnazijos mokiniams, gyvenantiems ir negyvenantiems gimnazijos bendrabutyje, skiriamas pagal vienos dienos maitinimo normą, nustatytą Savivaldybės tarybos.“;
2. pripažinti netekusiu galios 5 punktą;
3. pakeisti 10 punktą ir jį išdėstyti taip:
„10. Kasdien privaloma organizuoti pietus, kurių metu turi būti sudarytos sąlygos vaikams pavalgyti šilto maisto. Pietūs organizuojami ne anksčiau kaip praėjus 2,5 val. ir ne vėliau kaip 4 val. nuo pamokų pradžios. Vaikų aptarnavimui pietų metu pagerinti rekomenduojama pailginti pertraukas arba pertraukas organizuoti skirtingu metu skirtingoms klasėms.“;
4. pripažinti netekusiu galios 12 punktą;
5. pakeisti 13 punktą ir jį išdėstyti taip:
„13. Jei organizuojami kiti maitinimai, turi būti sudaryti papildomo maitinimo (pusryčių, priešpiečių ar pavakarių) valgiaraščiai.
Kai vaikui skirtas nemokamas maitinimas, mokyklos vadovo sprendimu jis gali būti organizuojamas išduodant maisto davinius, skirtus maitinti ne mokykloje. Maisto daviniai išduodami karantino, ekstremaliosios situacijos, ekstremaliojo įvykio ar įvykio laikotarpiu, sustabdžius ugdymo procesą mokykloje, taip pat kai vaikui skirtas mokymas namuose.“;
6. pakeisti 15 punktą ir jį išdėstyti taip:
„15. Pietų ir kitų maitinimų valgiaraščiai ir užkandžių asortimento sąrašai turi būti patvirtinti mokyklos vadovo.“
7. pakeisti 16–18 punktus ir juos išdėstyti taip:
„16. Valgiaraščiai, parengti pagal Tvarkos aprašo 22 punktą, turi atitikti Tvarkos apraše išdėstytus valgiaraščių sudarymo reikalavimus ir privalo būti patvirtinti mokyklos vadovo.
17. Pasikeitus valgiaraščiams, parengtiems vadovaujantis Tvarkos aprašo 22 punktu, jie turi būti pakartotinai patvirtinti mokyklos vadovo.
18. Panevėžio miesto visuomenės sveikatos biuro visuomenės sveikatos priežiūros specialistas prižiūri, kad mokinių maitinimas būtų organizuojamas pagal mokyklos vadovo patvirtintus valgiaraščius ir užkandžių asortimento sąrašus. Mokinių maitinimo organizavimo tvarką prižiūrintis specialistas kartą per savaitę pildo valgiaraščio ir mokinių maitinimo atitikties patikrinimo žurnalą, patvirtintą Lietuvos Respublikos sveikatos apsaugos ministro įsakymu. Nustatęs neatitikimų, mokinių maitinimo organizavimo tvarką prižiūrintis specialistas privalo nedelsdamas raštu apie tai informuoti maitinimo paslaugos teikėją ir pranešimo kopiją pateikti mokyklos vadovui. Maitinimo paslaugos teikėjas atsakingas už tai, kad nustatyti mokinių maitinimo organizavimo trūkumai būtų pašalinti tą pačią dieną.“;
8. pakeisti 22 punktą ir jį išdėstyti taip:
[bookmark: _Hlk81902152]„22. Mokinių maitinimo valgiaraštis sudaromas vadovaujantis Vaikų maitinimo organizavimo tvarkos aprašu, patvirtintu Lietuvos Respublikos sveikatos apsaugos ministro 2018 m. balandžio 10 d. įsakymu Nr. V-394 „Dėl Vaikų maitinimo organizavimo tvarkos aprašo patvirtinimo.“;
9. pakeisti 24 punktą ir jį išdėstyti taip:
„24. Teikiant maitinimo paslaugas nemokamą maitinimą gaunantiems mokiniams, patiekalų gamybos išlaidoms (maitinimo paslaugų teikėjų darbuotojų, tiesiogiai susijusių su mokinių nemokamo maitinimo teikimu, darbo užmokestis, valstybinio socialinio draudimo įmokos, komunalinių paslaugų įšlaidos, ryšių, transporto išlaidos) skiriama 30 proc. maisto produktams įsigyti skirtų lėšų.“.




Savivaldybės meras				     Rytis Mykolas Račkauskas

